ከም ዝሓበሮ፡ "ብፖለቲካ ዘይምስምማዕ ንተራ ሰባት ሓደጋ የኸትል ኣሎ"። ኣባላት ሰራዊት ሓርነት ኦሮሞ ንሰላማውያን ሰባት ኣጥቂዕኩም ተባሂሎም ክስታት ከም ዝቐርቦም'ውን ኣስሚሩ ይዛረብ። ካብቶም ግዳያት - ኣብ ኢትዮጵያ ብብዝሖም ኣብ ካልኣይ ደረጃ ዝስርዑን ኣብ ታሪኽ ንኢትዮጵያ ክመርሑ ዝጸንሑን- ይርከቡዎም። ካብቶም ግዳያት ሰራዊት ሓርነት ኦሮሞ: ኣምሓሩ ይርከቡ። ህዝቢ ኣምሓራ ኣብ ኢትዮጵያ ብብዝሒ ኣብ ካልኣይ ደረጃ ዝስራዕን ኣብ ታሪኽ ንኢትዮጵያ ኣብ ስልጣን ክመርሕ ዝጸንሐን'ዩ። ጸብጻባት መንግስቲ ከም ዝብልዎ፡ ዝሓለፈ ሕዳር ኣብ ጉሊሶ ዝተባህለ ወረዳ (ኦሮምያ) ብውሑዱ 34 ሰባት (ካብ ኣምሓራ) ብ ሰራዊት ሓርነት ኦሮሞ ተቐቲሎም። ቢቢሲ ኸኣ ብወገኑ ምስ ክልተ ነበርቲ ኣባይ-ቾማን ወረዳ (ኣብ ሆሮ ጉዱሩ ዝርከብ - ምዕራባዊ ኦሮምያ) ኣብ ዘካየዶ ዝርርብ: ዝሓለፈ ታሕሳስ ሸውዓተ ሰባት - ካብ ኣምሓራ - ብረት ብዝተሓንገጡ ሰባት ክቕተሉ ከም ዝረኣዩ ይምስክሩ። ምንጪ ስእሊ, Getty Images ተነሓናሒ ራእያት ፖለቲካ ኣብቲ ቦታ ዝቕመጡ ሰባት ከም ዝበልዎ፡ እቶም መንነቶም ዘይተፈልጡ ብረት ዝዓጠቑ ሰባት ብመጕልሕ-ድምጺ ገይሮም ንህዝቢ ኣምሓራን ኦሮሞን ንዕለት 8 ታሕሳስ ምሸት ንኣኼባ ክመጹ ይሕብሩዎም። "ሸሞንተ ብረት ዝሓዙ፡ ነዊሕ ዝጸጉሮም፡ ገጾም ዝተሸፈኑ፡ ካብ'ቶም እኩባት መኖም ኣምሓራ ምዃኖም ሓተቱ። ነቶም ዝተረፍና ንገዛና ክንምለስ ኣዘዙና። እቶም ምስኦም ዝተረፉ 10 ዝዀኑ ሰባት ምስኦም ክኸዱ ኣዘዙ" ይብል ሓደ ኦሮሞ ዝዓሌቱ ነባሪ። "ምሉእ ምሸት ክንጽበዮም ኣምሲና፣ ኣይመጹናን። ንጽባሒቱ ንግሆ ሸውዓተ ሬሳታት ረኺብና" ይብል። እቲ መቕተልቲ ኣብ ሞንጎ እቶም ክልተ ተነሓናሕቲ ዓሌታት ዓሚቝ ጋግ ተፈጢሩ ከም ዘሎ የርኢ። ስምምዕ ስለ ዘይተረኽበ ነቲ ኵነታት ሓዊ የእትወሉ ኣሎ፣ እዚ ኸኣ እንታይ ዓይነት መንግስቲ ክትከል ከም ዘሎዎ ስኣን ምፍላጥ'ዩ። ዕላማ ሰራዊት ሓርነት ኦሮሞ'ኳ ብንጹር ኣይፈለጥ፡ እቶም ቀንዲ ፖለቲካዊ ሰልፍታት ኦሮምያ ዘቕርብዎ ዘሎዉ ጠለባት ዝሓሸ ርእሰ-ምሕደራ ንምርካብ'ዩ። እዚ ኸኣ ፖለቲካዊ፡ ባህላዊ ከምኡ'ውን ቋንቋኣዊ መሰላት ከጓናጽፎም ይኽእል ኢሎም ስለ ዝኣምኑ'ዩ። ነዚ ዝኣመሰለ እምነት ዝቃወሙ ባእታታት - ብፍላይ ሰፊሕ ኣረኣእያ ዘለዎም ኣብ ከተማ ዝነብሩ ልሂቃን -እዚ ኣብ ዓሌት ዝተሞርኰሰ ፍልልያት ከዕምቖ ምዃኑ፡ ሰበቡ ድማ ነቓዓት ኣብ ኢትዮጵያ ምፍጣር'ዩ ይብሉ። ብዙሓት ተወለድቲ ኦሮሞ፡ ቀዳማይ ሚኒስተር ኣብዪ ብፍላይ ኣብ 2019 ነቲ ኣብ ዓሌት ዝተሞርኮሰ ልፍንታዊ ገዛኢ ውድብ ኣፍሪሱ ብሰልፊ ብልጽግና ምስ ተክኦ፡ ናብቲ ዳሕረዋይ ሓሳብ ገጹ ከም ዝዘምበለ ይኣምኑ። ምንጪ ስእሊ, Eric Lafforgue/Art in All of Us "ቍጽጽር ዘይብሉ ስትራተጂ" ኣብ ኦሮሚያ ዳርጋ ኵሎም መራሕቲ ናይ'ተን ክልተ ቀንዲ ሰልፍታት ኦሮሞ ተኣሲሮም'ዮም - ግንባር ሓርነት ኦሮሞን ፈደራላዊ ኮንግረስ ኦሮሞን። ምኽንያት መእሰሪኦም ድማ ንዕላምኦም ንኸቐድሙ ሓዊ ይመልሱ ኣሎዉ ዝብል'ዩ። ንሳቶም ግና ከም ዘይወዓልዎ እዮም ዝገልጹ። ማእሰርቶም፡ ብዙሓት ደገፍቲ ተቓወምቲ ሰልፍታት ከም ዝብልዎ፡ እቲ ብ2018 ተኸፊቱ ዝነበረ ሃዋህው ከም ዝተዓጽወ'ዩ ዘርኢ ይብሉ። እዚ ንፍናን ጕጅለ ግንባር ሓርነት ኦሮሞ ሰፍ ከብሎ ክኢሉ'ሎ - ምናዳ ኣብ ኣተሓሳስባ መናእሰይ። ግንባር ሓርነት ኦሮሞ ከም ስትራተጂ ዝጥቀመሉ ዘሎ ስልቲ፡ ኣብ ንኡሳን ከተማታትን ገጠራትን ዝርከቡ ኣባላት መንግስቲ ንምጥቃዕ ይመስል፣ ንምሕደራ ኣቢዪ ፋሕ-ፋሕ ንከብሉ። ኰይኑ ግን ዝሓለፈ ታሕሳስ ሓደ ካብ ሓያላት ባህላውያን መራሕቲ ዝኾነ: ኩራ ጃርሶ: ሰራዊት ግንባር ሓርነት ኦሮሞ ኣብ ዶባት ኢትዮጵያን ኬንያን ንንጹሓን ይቐትል፡ ደቂ ኣንስትዮ ይዕምጽን ጥሪት ከም ዝሰርቕን ብምኽሳስ "ናይ ህዝቢ ጸላኢ እዩ" ብምባል ምኩናኑ፡ ንኦነግ ዓቢይ ጽፍዒት እዩ ነይሩ። ግንባር ሓርነት ኦሮሞ ነቲ ቦታ ከም ዕርዶም'ዮም ዝጥቀምሉ። እቲ ናዕቢ ናብ ኬንያ ልሒሙ ይርከብ። ዝሓለፈ ሕዳር ነበርቲ ንእሸቶ ከተማ ኬንያ፡ ሞያለ፡ ወተሃደራት ኢትዮጵያ ዶብ ሰጊሮም ብምእታው በርቢሮም፡ 10 ሰባት ከኣ ንኣባላት ናይቲ ኦነግ ሸኔ'ውን ተባሂሉ ዝጽዋዕ ግንባር ሓርነት ኦሮሞ ኣዕቊብኩም ብማለት ጨውዮም ከም ዝወሰድዎም ተዛሪቦም። ዝሓለፈ ወርሒ ቀዳማይ ሚኒስተር ኣቢዪ፡ ምስ ፕረዚደንት ኡሁሩ ኬንያታ ዀይኖም ኣብ ዶብ ኬንያ ብምብጻሕ ዑደት ገይሮም። ኣብ መደርኡ ነቶም ናይ ኦሮሞ ጕጅለታት ምስ ከም ኣል-ሸባብ ዘኣመሰሉ ተዋጋእቲ እስላማውያን ኣነጻጺሩዎም። ኣል-ሸባብ ኣብ ኬንያ እቲ ዝዓበየ ሓደጋ ዘኸትል ዘሎ ጕጅለ'ዩ። ዋላ'ኳ ጕጅለ ኦሮሞ ምስ ኣል-ሸባብ ዘተኣሳስር ባህርያት ኣይሃሉዎ፡ እቲ ቀዳማይ ሚኒስተር ግን ሓዋዊሱ ክልቲኦም ጕጅለታት ክጠፍኡ ኣሎዎም ኢሉ። እቲ ቀዳማይ ሚኒስተር ዝኽተሎ ዘሎ መንገዲ፡ ኣብታ ብኣሜሪካ ከም መልሕቕ ምርግጋእ ቀርኒ ኣፍሪቃ እትቁጸር ሃገር ኢትዮጵያ: ኣብ ክንዲ ነቶም ተራሓሒቖም ዘሎዉ ሰልፍታት ኣብ ሓደ መኣዲ ምምጻእ፡ ንዝፍልፍሉ ግርጭታት ብተሪር-መርገጺ ክፈትሖም ዝመረጸ ይመስል። ተዛማዲ ትሕዝቶ ኣብ መንጎ ኣመራርሓ ኦነግ ዝተፈጠረ ምስሕሓብ ኣሎ ድዩ?28 ሓምለ 2020 ኣብ ምዕራብ ኦሮሚያ ንዘሎ ሰራዊት ኦነግ ዝመርሕ ጃል መሮ ብዛዕባ ህልው ኩነታት እንታይ ይብል?15 ጥሪ 2020 ኣብ ምዕራብ ኢትዮጵያ 'ጃምላዊ ቅትለት' ከም ዝተፈጸመ ሰብመዚ ኣረጋጊጾም2 ሕዳር 2020 ኣዛዚ ሰራዊት ኦነግ ኣብ ምዕራብ ኦሮሚያ፡ ጃል መሮ፡ ብዛዕባ ህሉው ኩነታት እንታይ ይብል?28 ታሕሳስ 2018 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
